## Odluka o proglašenju Zakona o tržišnoj inspekciji

### NN 21/1995 (29.3.1995.), Odluka o proglašenju Zakona o tržišnoj inspekciji

# PREDSJEDNIK REPUBLIKE HRVATSKE

Na temelju članka 89. Ustava Republike Hrvatske, donosim Odluku
o proglašenju Zakona o tržišnoj inspekciji Proglašavam

## Zakon

### o tržišnoj inspekciji,

koji je Zastupnički dom Sabora Republike Hrvatske donio na sjednici
14. ožujka 1995. godine.

Broj: 95-574/1

Zagreb, 20. ožujka 1995.

Predsjednik Republike Hrvatske

**dr. Franjo Tuđman,** v. r.

---

## ZAKON

### o tržišnoj inspekciji

I. TEMELJNE ODREDBE

Članak 1.

Ovim se Zakonom određuju poslovi i način rada tržišne inspekcije
i ovlasti tržišnih inspektora koji provode inspekcijski nadzor.

Članak 2.

Poslove tržišne inspekcije (u daljnjem tekstu: inspekcijski poslovi)
u prvom stupnju obavlja županijski ured i ured Grada Zagreba nadležni za
poslove tržišne inspekcije a u drugom stupnju Ministarstvo gospodarstva
ako ovim Zakonom nije drukčije određeno. Ministarstvo gospodarstva
obavlja u prvom stupnju inspekcijske poslove nad primjenom zakona i drugih
propisa kojima se uređuje nadzor kakvoće proizvoda pri uvozu
i izvozu.

Članak 3.

Ako pojedine inspekcijske poslove iz svoje nadležnosti ne obavi ili
ih djelomično obavi županijski ured, odnosno ured Grada Zagreba,
te poslove može neposredno obaviti Ministarstvo gospodarstva ako ocijeni
da se na drugi način ne može osigurati izvršenje određenog inspekcijskog
posla.

Članak 4.

Ako za izvršenje određenih inspekcijskih poslova županijski ured
ili ured Grada Zagreba ili Ministarstvo gospodarstva ne raspolaže dovoljnim
brojem tržišnih inspektora, ministar gospodarstva ili osoba koju ovlasti
ministar gospodarstva, može za obavljanje tih poslova ovlastiti tržišne
inspektore drugog županijskog ureda, odnosno ureda Grada Zagreba.

Članak 5.

U provedbi inspekcijskog nadzora, tijela državne uprave iz članka
2. ovoga Zakona, ako posebnim zakonom nije određena nadležnost drugog
tijela državne uprave, provode izravan uvid u opće i pojedinačne
akte, uvjete i način rada nadziranih pravnih i fizičkih osoba,
te poduzimaju zakonom i drugim propisima predviđene mjere da se ustanovljeno
stanje uskladi za zakonom i drugim propisom kojim se uređuje:

1. način i uvjeti obavljanja gospodarskih djelatnosti na domaćem
tržištu.

2. vanjskotrgovinsko poslovanje,

3. obavljanje obrta,

4. zaštita potrošača,

5. cijene proizvoda i usluga, naknade, pristojbe, pretplate i druge
slične naknade koje se zaračunavaju po propisu,

6. kakvoča proizvoda,

7. nadzor kakvoće proizvoda pri uvozu i izvozu,

8. valjanost žigova i isprava o ispravnosti mjerila te ispunjenja mjeriteljskih
zahtjeva za pakovine,

9. uporaba mjernih jedinica i njihovo navođenje u prometu roba,

10. zaštita znakova razlikovanja proizvoda u prometu roba.

Tržišna inspekcija obavlja i druge inspekcijske poslove određene
zakonom ili drugim propisima. U obavljanju djelatnosti prometa i veza,
komunalnih djelatnosti, odgoja i obrazovanja, znanosti, kulture, informiranja,
športa, tjelesne kulture, skrbi o djeci, zdravstva, socijalne skrbi i skrbi
o invalidima, tržišna inspekcija ima pravo inspekcijskog nadzora samo nad
primjenom propisa koji se odnose na cijene i zaštitu korisnika usluga ukoliko
pojedinim propisom kojim se uređuje obavljanje ovih djelatnosti nije
drukčije određeno.

Članak 6.

Inspekcijski nadzor provode tržišni inspektori u županijskim uredima
i uredu Grada Zagreba, a u Ministarstvu gospodarstva tržišni inspektori
i viši tržišni inspektori.

Članak 7.

Tržišne inspektore i više tržišne inspektore u Ministarstvu gospodarstva
postavlja ministar gospodarstva (u daljnjem tekstu: ministar), a tržišne
inspektore u županijskim uredima i uredu Grada Zagreba postavlja župan,
odnosno gradonaćelnik Grada Zagreba.

Članak 8.

Poslove tržišnog inspektora može obavljati osoba koja ima završen pravni,
ekonomski, veterinarski, tehnički, tehnološki ili poljoprivredni
fakultet, najmanje pet godina radnog staža u struci i položen državni stručni
ispit za zvanje tržišnog inspektora. U zvanje višeg tržišnog inspektora
može se postaviti državni službenik visoke stručne spreme koji ima
položen državni stručni ispit i najmanje deset godina radnog staža
na poslovima tržišne inspekcije nakon položenog državnog stručnog
ispita od kojih je posljednje dvije godine ocijenjen najmanjom ocjenom
"zadovoljava", osim ako ne bude izvanredno unaprijeđen.

Članak 9.

Tržišni inspektori i viši tržišni inspektori obavljaju poslove kod kojih
postoje posebni uvjeti rada.

II. OVLAŠTENJA I DUŽNOSTI

Članak 10.

U obavljanju inspekcijskog nadzora tržišni inspektor i viši tržišni
inspektor (u daljnjem tekstu: tržišni inspektor) ovlašten je: pregledati
poslovne prostorije, proizvode, uređaje i opreme, propisane poslovne
knjige i evidencije, isprave i drugu poslovnu dokumentaciju koje mu omogučuju
uvid u poslovanje pravne ili fizičke osobe u pogledu primjene propisa
iz članka 5. ovoga Zakona, utvrđivati identitet fizičkih
osoba koje podliježu inspekcijskom nadzoru, kao i obavljati druge radnje
u skladu sa svrhom inspekcijskog nadzora. Poslovnim prostorijama razumijevaju
se i stambene i druge prostorije, prijevozna sredstva i slično u
kojima nadzirana pravna i fizička osoba obavlja djelatnost. Prilikom
obavljanja inspekcijskog nadzora tržišni inspektor može uzimati izjave
od odgovornih osoba i svjedoka.

Članak 11.

U obavljanju inspekcijskog nadzora tržišni inspektor dužan je sastaviti
zapisnik.

Članak 12.

Pravne i fizičke osobe koje nadzire tržišna inspekcija dužne
su omogućiti tržišnom inspektoru obavljanje poslova iz članka
10. stavka 1. i 3. ovoga Zakona i osigurati mu uvjete za neometan rad.
Smatra se da nadzirana pravna ili fizička osoba nije omogućila
obavljanje poslova iz stavka 1. ovoga članka i u slučaju
ako u roku utvrđenom zapisnikom od strane tržišnog inspektora ne osigura
radi uvida traženu poslovnu dokumentaciju i druge isprave potrebne za utvrđivanje
činjeničnog i pravnog stanja u zapoćetom nadzoru. Pravne
i fizičke osobe iz stavka 1. ovoga članka dužne su privremeno
obustaviti poslovanje nadziranog objekta za vrijeme inspekcijskog nadzora
ako tržišni inspektor ne bi mogao na drugi način obaviti inspekcijski
nadzor ili utvrditi činjenično stanje.

Članak 13.

Pravne i fizičke osobe koje nadzire tržišna inspekcija dužne
su na zahtjev tržišnog inspektora, u određenom roku, dostaviti ili
pripremiti podatke i materijale koji su mu potrebni za obavljanje poslova
inspekcijskog nadzora iz članka· 5. ovoga Zakona. Rok iz
stavka 1. ovoga članka mora biti primjeren vrsti zahtjeva.

Članak 14.

Tržišni inspektor je obvezan prilikom obavljanja inspekcijskog nadzora
radi utvrđivanja činjeničnog stanja i osiguranja dokaza
rješenjem privremeno zabraniti daljnje raspolaganje robom: - kada postoji
osnovana sumnja da je roba predmet protupravnog obavljanja djelatnosti,
- ako se u prometu nalazi roba za koju se ne može utvrditi porijeklo ili
nije evidentirana u poslovnim knjigama, - kada postoji opasnost od prodaje,
prikrivanja, zamjene i uništenja robe ako se mjera osiguranja ne poduzme
odmah. Privremena mjera zabrane raspolaganja robom traje dok ne prestanu
razlozi zbog kojih je donijeta. Prestanak potrebe trajanja izrećene
upravne mjere tržišni inspektor utvrdit će zapisnikom. Ako je prilikom
inspekcijskog nadzora tržišni inspektor izdao usmenu zabranu daljnjeg raspolaganja
robom, rješenje o tome dostavit će u roku tri dana od dana izricanja
usmene zabrane.

Članak 15.

U obavljanju inspekcijskog nadzora tržišni inspektor može privremeno
oduzeti, do donošenja rješenja o izvršenom prekršaju, odnosno presude o
izvršenom privrednom prijestupu ili kaznenom djelu, dokumentaciju i predmete
koji u prekršajnom ili sudbenom postupku mogu poslužiti kao dokaz. O privremenom
oduzimanju dokumentacije i predmeta iz stavka 1. ovoga članka izdaje
se potvrda.

Članak 16.

Ako je zakonom ili drugim propisom propisano pravo oduzimanja predmeta
kojima je učinjen prekršaj, privredni prijestup ili kazneno djelo,
tržišni inspektor može privremeno oduzeti taj predmet. Tržišni inspektor
dužan je privremeno oduzeti predmet, kad je propisom predviđeno obvezno
oduzimanje predmeta. Osobi od koje se oduzimaju predmeti izdaje se potvrda
s točno oznaćenim oduzetim predmetima po vrsti i količini.
O izvršenom privremenom oduzimanju predmeta tržišni inspektor dužan je
odmah izvijestiti nadležno sudbeno tijelo kod koje pokreće postupak
zbog učinjenog prekršaja, privrednog prijestupa ili kaznenog djela
i predati mu privremeno oduzete predmete. Tržišni inspektor je dužan s
oduzetim predmetima postupati na način kako je to određeno posebnim
propisima. Tijelo državne uprave u čijem se sastavu nalazi tržišna
inspekcija dužno je osigurati uvjete za održavanje i čuvanje privremeno
oduzetih predmeta.

Članak 17.

U obavljanju inspekcijskog nadzora ako zakonom ili drugim propisom nije
drukčije uređeno, tržišni inspektor će donijeti rješenje
kojim će nadziranoj pravnoj ili fizičkoj osobi: - zabraniti
obavljanje djelatnosti ako obavlja djelatnost za koju nije registrirana
ili ako nema odobrenje (dozvole) izdane od nadležnog tijela, - zabraniti
prodaju proizvoda, odnosno pružanje usluga kada je zakonom ili drugim propisom
prodaja takvih proizvoda, odnosno pružanje takvih usluga zabranjeno, -
zabraniti prodaju proizvoda, odnosno pružanja usluga ako takva prodaja,
odnosno pružanje usluga nije obuhvaćeno registracijom ili odobrenjem
nadležnog tijela ili za koju nisu utvrđeni propisani tehnički
uvjeti za prostor, uređaje i opremu i drugi propisani uvjeti koje nadzire
tržišna inspekcija ili za koju ne postoji dokumentacija o nabavi, - narediti
stavljanje robe u promet koja se suprotno propisu neopravdano prikriva,
ograničava ili obustavlja od prodaje. U slučaju donošenja
mjere iz stavka 1. alineje 1. ovoga članka ili istih takvih mjera
određenih posebnim zakonom ili propisom tržišni inspektor može istim
rješenjem privremeno, do otklanjanja utvrđenih nepravilnosti, pečaćenjem
ili na drugi pogodan način zatvoriti poslovne prostorije, osim stambenih,
i onemogućiti korištenje postrojenja, uređaja i drugih sredstava
za rad u kojima se ili kojima se obavlja djelatnost.

Članak 18.

Ako tržišni inspektor prilikom inspekcijskog nadzora utvrdi da je kupcu
robe ili korisniku usluge zaračunata ili naplaćena viša cijena
od cijene utvrđene od strane prodavatelja robe, odnosno davatelja usluge,
a prodavatelj robe, odnosno davatelj usluge odbije vratiti više naplaćen
iznos, rješenjem će narediti prodavatelju robe, odnosno davatelju
usluge vraćanje više naplaćenog iznosa oštećenom kupcu,
odnosno korisniku usluge.

Članak 19.

Tržišni inspektor je dužan rješenje za čije je donošenje ovlašten
ovim Zakonom ili drugim propisom donijeti i dostaviti stranci bez odgađanja
a najkasnije u roku od 8 dana od dana sastavljanja zapisnika, ako ovim
Zakonom nije drukčije određeno. Po izvršnosti rješenja tržišni
inspektor utvrdit će da li je rješenje izvršeno, a ako nije, bez
odgađanja će pokrenuti postupak za njegovo izvršenje

Članak 20.

Protiv rješenja o određivanju upravne mjere što je na temelju ovoga
Zakona ili drugog propisa donosi tržišni inspektor u županijskom uredu,
odnosno uredu Grada Zagreba, stranka može u roku od 8 dana od dana dostave
rješenja izjaviti žalbu Ministarstvu gospodarstva. Ako tržišni inspektor
u županijskom uredu, odnosno uredu Grada Zagreba nađe da je podnijeta
žalba dopuštena, pravovremena i izjavljena od ovlaštene osobe, a nije novim
rješenjem zamijenio rješenje koje se žalbom pobija, dužan je bez odgode,
a najkasnije u roku od pet dana od dana primitka žalbe, poslati žalbu na
rješavanje Ministarstvu gospodarstva. Ministarstvo gospodarstva dužno je
rješenje o žalbi donijeti i dostaviti stranci bez odgađanja, a najkasnije
u roku od mjesec dana računajući od dana primitka uredno predane
žalbe. Žalba ne zadržava izvršenje rješenja donijetih po članku
14., 17. i 18. ovoga Zakona, te u slučajevima kada su upravne mjere
iz članka 17. ovoga Zakona predviđene posebnim zakonom ili drugim
propisom.

Članak 21.

Zaključak o dozvoli izvršenja rješenja tržišni inspektor dužan
je donijeti bez odgađanja, a najkasnije u roku od 8 dana od dana kad
je rješenje postalo izvršno. Troškove izvršenja snosi stranka koja je bila
dužna izvršiti naređenu upravnu mjeru.

Članak 22.

Administrativno izvršenje rješenja kojeg je u prvom stupnju donio tržišni
inspektor Ministarstva gospodarstva, a odnosi se na obavljanje inspekcijskih
poslova iz nadležnosti županijskog ureda, odnosno ureda Grada Zagreba,
može provesti mjesno nadležan županijski ured, odnosno ured Grada Zagreba
iz čije nadležnosti je doneseno rješenje. Članak 23. Izvršno
rješenje tržišnog inspektora kojem je predmet nenovčana obveza i
koje se prema prirodi obveze može izvršiti neposrednom prinudom, izvršit
će se tom prinudom, bez prethodne primjene prisilnih mjera iz članka
286. Zakona o općem upravnom postupku. Ako se izvršenje rješenja
ne može izvršiti u smislu stavka 1. ovoga članka, tržišni inspektor
će prinuditi izvršenika na ispunjenje obveze novčanim kaznama.
Prinudna novčana kazna koja se na temelju stavka 2. ovoga članka
izriće prvi put, izriće se u iznosu od 10.000,00 kuna na nadziranu
pravnu osobu, odnosno 5.000,00 kuna za nadziranu fizičku osobu.
Svaka kasnija prinudna novčana kazna izriće se u istom iznosu.

Članak 24.

Ako tržišni inspektor utvrdi da je povredom propisa učinjen prekršaj,
privredni prijestup ili kazneno djelo, uz rješenje za čije je donošenje
ovlašten, odnosno uz zapisnik ako ne postoji ovlaštenje za donošenje rješenja,
dužan je bez odgađanja a najkasnije u roku od 15 dana od dana sastavljanja
zapisnika podnijeti zahtjev za pokretanje prekršajnog postupka odnosno
prijavu za pokretanje postupka zbog privrednog-prijestupa, odnosno kaznenog
djela. Tijelo kome je podnesen zahtjev, odnosno prijava u smislu stavka
1. ovoga članka, dužno je o ishodu postupka obavijestiti podnositelja
zahtjeva, odnosno prijave.

Članak 25.

Ako je posebnim propisom za pojedinu povredu predviđena mjera oduzimanja
imovinske koristi, tržišni inspektor dužan je u zapisniku utvrditi iznos
ostvarene imovinske koristi. Tržišni inspektor je dužan u zahtjevu za pokretanje
prekršajnog postupka, odnosno u prijavi za pokretanje postupka zbog privrednog
prijestupa, odnosno kaznenog djela predložiti oduzimanje utvrđenog
iznosa imovinske korišti iz stavka 1. ovoga članka.

Članak 26.

Ako je u postupku inspekcijskog nadzora potrebno utvrditi da li proizvodi
u proizvodnji ili prometu odgovaraju propisanoj kakvoći, tržišni
inspektor može uzimati uzorke u proizvodnji i prometu i dati ih zapečaćene
i propisno oznaćene na ispitivanje stručnoj organizaciji ovlaštenoj
za ispitivanje kakvoće proizvoda (u daljnjem tekstu: stručna
organizacija).

Članak 27.

Prilikom uzimanja uzoraka za pojedine proizvode, tržišni inspektor ima
pravo i dužnost: - pod istim uvjetima i u isto vrijeme za ispitivanje kakvoće
istog proizvoda uzeti najviše tri uzorka (za prvu analizu, drugu analizu
i za stranku), - sastaviti zapisnik o uzimanju uzoraka, - uzorak uzet za
prvu analizu bez odgađanja dostaviti stručnoj organizaciji,
a uzorak namijenjen za drugu analizu čuvati u odgovarajućim
uvjetima do završetka prve analize, - bez odgađanja pismeno izvijestiti
stranku od koje je uzet uzorak o rezultatima prve analize, - uzorak za
drugu analizu bez odgađanja dostaviti, po svom izboru, stručnoj
organizaciji na zahtjev stranke, - utvrditi posebnim zaključkom
visinu troškova ispitivanja za stranku u slučaju da ispitani uzorak
ne odgovara propisima o kakvoći.

Članak 28.

Uzorak uzet radi ispitivanja kakvoće lakopokvarljivih proizvoda
tržišni inspektor dostavit će stručnoj organizaciji na analizu,
a po zahtjevu stranke istovremeno i na analizu drugoj stručnoj organizaciji
po njenom izboru. Ako se rezultati analiza iz stavka 1. ovoga članka
razlikuju mjerodavan je rezultat analize obavljene po zahtjevu stranke.
Kad stranka prilikom uzimanja uzorka ne zahtijeva istovremeno uzimanje
uzorka za drugu analizu, smatra se da je suglasna s rezultatom analize
obavljene po zahtjevu tržišnog inspektora.

Članak 29.

Rezultat prve analize uzorka može se pobijati zahtjevom da se obavi
druga analiza uzorka uzetog u isto vrijeme i na isti način, ispitan
istom metodom. Zahtjev se podnosi u roku od 3 dana od dana primitka priopćenja
rezutata prve analize. Ako se zahtjev ne podnese u roku iz stavka 2. ovoga
članka, smatrat će se da je stranka suglasna s rezultatom
prve analize. Ako rezultat druge analize nije u skladu s rezultatom prve
analize, mjerodavan je rezultat druge analize uzorka. Za obavljanje prve
i druge analize istog uzorka tržišni inspektor ne može koristiti istu stručnu
organizaciju.

Članak 30.

Pravne i fizičke osobe dužne su besplatno staviti na raspolaganje
potrebne količine proizvoda za ispitivanje kakvoće. Troškove
ispitivanja uzoraka snosi stranka ako se utvrdi da uzorci ne odgovaraju
propisima o kakvoći, odnosno tržišna inspekcija koja je uzela uzorke
ako se utvrdi da uzorci odgovaraju propisanim zahtjevima kakvoće.
Rezultat druge analize mjerodavan je i za troškove prve analize.

Članak 31.

Odredbe članka 26. do 30. ovoga Zakona ne odnose se na proizvode
za koje su ta pitanja uređena posebnim propisom.

Članak 32.

Na postupanje tržišnog inspektora primjenjuju se odredbe Zakona o općem
upravnom postupku, ako ovim Zakonom pojedina pitanja nisu drukčije
uređena.

Članak 33.

Pri obavljanju inspekcijskog nadzora tržišni inspektor mora imati posebnu
iskaznicu i značku kojom se dokazuje njegovo službeno svojstvo,
identitet i ovlasti. Obrazac iskaznice i oblik značke tržišnog inspektora,
način njihova izdavanja i uporabe propisuje ministar.

Članak 34.

Tržišna inspekcija dužna je voditi oćevidnik objekata koje nadzire
i oćevidnik o obavljenim pregledima i poduzetim mjerama. Način
vođenja oćevidnika iz stavka 1. ovoga članka propisat
će ministar.

III. KAZNENE ODREDBE

Članak 35.

Novčanom kaznom od 10.000,00 do 50.000,00 kuna kaznit će
se za prekršaj pravna osoba: 1. ako ne dozvoli tržišnom inspektoru da izvrši
pregled poslovnih prostorija, proizvoda, uređaja i opreme, poslovnih
knjiga i evidencija, isprava i druge poslovne dokumentacije ili ako mu
na bilo koji način ne omoguči taj pregled ili ne osigura
uvjete za neometan rad (članak 10. stavak 1. i 3. i članak
12.), 2. ako ne izvrši rješenje tržišnog inspektora (članak 14.
stavak 1. i članak 17. stavak 1.) 3. ako onemogući tržišnog
inspektora u poduzimanju mjera iz članka 17. stavka 2., 4. ako ne
dozvoli tržišnom inspektoru privremeno oduzimanje dokumentacije i drugih
predmeta koji mogu poslužiti kao dokaz u sudbenom postupku (članak
15. stavak 1.), 5. ako ne dozvoli tržišnom inspektoru oduzimanje predmeta
kojim je učinjen prekršaj, privredni prijestup ili kazneno djelo
(članak 16. stavak 1.) 6. ako uskrati uzimanje uzoraka radi ispitivanja
kakvoće proizvoda (članak 26.) Za radnje iz stavka 1. ovoga
članka kaznit će se za prekršaj i odgovorna osoba u pravnoj
osobi novčanom kaznom od 5.000,00 do 10.000,00 kuna.

Članak 36.

Novčanom kaznom od 4.000,00 do 10.000,00 kuna kaznit će
se za prekršaj pravna osoba: 1. ako na zahtjev tržišnog inspektora ne dostavi
ili ne pripremi u određenom roku tražene podatke i materijale ili mu
dostavi ili pripremi netoćne podatke i materijale (članak
13.), 2. ako ne postupi po usmenom ili pisanom rješenju tržišnog inspektora
kojim je naređeno vračanje više naplaćenog iznosa za prodanu
robu, odnosno pruženu uslugu (članak 18.). Za prekršaj iz stavka
1. točke 2. ovoga članka uz novčanu kaznu izreći
će se i zaštitna mjera oduzimanja više naplaćenog iznosa u
korist kupca, odnosno korisnika usluge ako je poznat. Ako kupac ili korisnik
usluge nije poznat više naplaćen iznos oduzet će se kao protupravno
stećena imovinska korist. Za radnje iz stavka 1. ovoga članka
kaznit će se za prekršaj i odgovorna osoba u pravnoj osobi novčanom
kaznom od 1.000,00 do 5.000,00 kuna.

Članak 37.

Novčanom kaznom od 5.000,00 do 20.000,00 kuna kaznit će
se za prekršaj fizička osoba ako učini koju od radnji iz
članka 35. stavka 1. i članka 36. stavka 1. ovoga Zakona
uz izricanje zaštitne mjere iz članka 36. stavka 2. ovoga Zakona.

IV. PRIJELAZNE I ZAVRŠNE ODREDBE

Članak 38.

Propise na osnovi ovlaštenja iz ovoga Zakona donijet će ministar
u roku od tri mjeseca od dana stupanja na snagu ovoga Zakona. Do stupanja
na snagu propisa iz članka 34. ovoga Zakona primjenjivat će
se Uputstvo o načinu vodenja evidencije u objektima nadzora i inspekcijskim
pregledima koje obavljaju tržišni inspektori ("Narodne novine",
br. 50/81. i 50/89).

Članak 39.

Tržišni inspektori zatećeni na dan stupanja na snagu ovoga Zakona
koji imaju visoku stručnu spremu i položen državni stručni
ispit za tržišnog inspektora ili su ga u obvezi položiti, nastavljaju s
radom u zvanju tržišni inspektor. Tržišni inspektori zatećeni na
radu na dan stupanja na snagu ovoga Zakona koji imaju višu stručnu
spremu postavljaju se u roku od 30 dana od dana stupanja na snagu ovoga
Zakona u zvanje tržišni inspektor, i nastavljaju s radom uz uvjet, da u
roku od godinu dana od dana postavljenja polože državni stručni
ispit za zvanje tržišni inspektor. Od dana stupanja na snagu ovoga Zakona
pomoćni tržišni inspektori ne mogu obavljati poslove tržišnog inspektora
i postavljaju se u odgovarajuća zvanja. Na državne službenike iz
stavka 3. ovoga članka ukoliko ne mogu biti raspoređeni u odgovarajuće
zvanje primjenjuju se propisi kojima se uređuje položaj, prava, obveze
i odgovornosti državnih službenika.

Članak 40.

Danom stupanja na snagu ovoga Zakona prestaje važiti Zakon o tržišnoj
inspekciji ("Narodne novine", br. 10/77., 47/89., 53/91. i 26/93).

Članak 41.

Ovaj Zakon stupa na snagu osmoga dana od dana objave u "Narodnim
novinama".

Klasa: 336-01/95-01/01

Zagreb, 14. ožujka 1995.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**dr. Nedjeljko Mihanović,** v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 21/1995-415